ESPRESSJONI TA' INTERESS GĦAL TRAKKIJIET TAL-IKEL U STANDS TAX-XORB MATUL L-ATTIVITAJIET TAL-VALLETTA PAGEANT OF THE SEAS 2020 16 ta' Awwissu 2020 Ir-rappreżentazzjoni artistika ewlenija tal-edizzjoni tal-2020 tal-Valletta Pageant of the Seas, Il-Mappa, tirrakkonta l-istorja tal-belt u tal-komunità tagħha (li tgħaqqad flimkien il-passat, il-preżent u l-futur tat-tfal tal-Belt Valletta f'diskussjoni mal-anzjani tagħha) permezz tal-mużika, intervisti bil-ħoss u projezzjonijiet fuq diversi dgħajjes tal-ilqugħ b'koreografija. L-attivitajiet se jinkludu Tellieqa Telliqun, ir-Regatta bil-lejl, Il-Mappa u l-logħob tan-nar. L-udjenza mistennija għal dan l-avveniment tammonta għal bejn 900 u 1000 ruħ mifruxa madwar il-kosta f'diversi postijiet fil-Belt Valletta. Iż-żoni ta' interess huma Xatt il-Barriera u l-Bastjun ta' Sta Barbara, u m'hemmx biżżejjed ħwienet tal-ikel u x-xorb fiż-żona biex ikopru l-ammont ta' nies mistennija. L-Aġenzija Kulturali għall-Belt Valletta qed tistieden operaturi ekonomiċi prospettivi biex jissottomettu applikazzjoni biex jirreġistraw l-espressjonijiet ta' interess tagħhom fil-provvista ta' stands ta' bars u servizzi ta' trakkijiet tal-ikel lill-udjenza matul il-lejl skont il-kundizzjonijiet stabbiliti hawn taħt. Dikjarazzjoni ta' ċaħda ta' responsabbiltà: Applikanti prospettivi għandhom jinnutaw li meta jissottomettu applikazzjoni kif speċifikat hawn taħt, qed jikkonfermaw li jaqblu mat-termini u l-kundizzjonijiet kollha relatati mal-Espressjoni ta' Interess għal Trakkijiet tal-Ikel u Stands tax-Xorb matul l-Attivitajiet tal-Valletta Pageant of the Seas 2020 li se ssir fis-16 ta' Awwissu 2020. LINJI GWIDA Imla l-formoli tal-Applikazzjoni kollha u kun ċert li jkunu ffirmati. Kun ċert li l-isem tal-kuntatt fuq il-formola tal-applikazzjoni huwa dak tal-individwu li, jekk ikun ta' suċċess, se jidħol fi ftehim mal-Aġenzija Kulturali għall-Belt Valletta. Aqra r-Regolamenti u d-dikjarazzjoni li jaffettwaw l-applikazzjoni tiegħek. L-Aġenzija qed tfittex offerti minn applikanti li jistgħu iżommu, permezz tal-offerta tagħhom, is-sentiment u l-kwalità tal-Valletta Pageant of the Seas, avveniment artistiku bbażat fuq it-tema tal-'ħolqien' fil-Belt Valletta u l-Port il-Kbir, jiġifieri qed infittxu ikel u xorb ġenwin, sempliċi iżda kreattiv. Stands u trakkijiet tal-ikel għandhom jipprovdu menu b'deskrizzjoni qasira ta' kull platt. Il-menu għandu jinkludi għażliet vegani u mingħajr glutina fl-għażla tagħhom. Meta jkun hemm qbil mal-Aġenzija, din il-lista titqies finali. Trakkijiet u stands tax-xorb għandhom jipprovdu għażla ta' xarbiet alkoħoliċi u mhux alkoħoliċi. Meta jkun hemm qbil mal-Aġenzija, din il-lista titqies finali. Trakkijiet jew stands jistgħu jipprovdu wkoll kemm ikel kif ukoll xorb. Kull trakk/stand għandu juri b'mod ċar il-lista ta' prezzijiet għal kull oġġett għal bejgħ f'post prominenti fejn il-pubbliku jista' jaraha faċilment. Il-prezzijiet għandhom ikunu f'konformità mar-regolamenti lokali. L-applikant għandu jbiegħ biss oġġetti skont kif ikun inftiehem minn qabel u jsegwi l-istruzzjonijiet li jistgħu jingħataw mill-organizzatur kemm qabel kif ukoll wara l-attività. L-applikant għandu jikkonforma mal-Politika Ambjentali tal-Aġenzija Kulturali għall-Belt Valletta kif jidher hawn taħt: Għandu jitnaqqas l-impakkettar fis-sors. Tużax jew tippromwovix prodotti li għandhom l-impakkettar u naqqas kull tip ta' impakkettar meta jkun possibbli. L-impakkettar għandu jkun magħmul minn materjali kompostabbli; Uża oġġetti li jintremew li jkunu kompostabbli. L-iskart tal-ikel u l-oġġetti tal-karti li jintremew kollha għandhom jitpoġġew fil-kontenituri tal-kompost; Il-bejgħ ta' ilma tax-xorb fi fliexken tal-plastik ta' 50cl ta' użu wieħed huwa pprojbit matul l-avveniment. L-ilma għandu jiġi pprovdut f'kontenituri li jistgħu jerġgħu jimtlew jew f'kontenituri li jintremew li jkunu kompostabbli. Issir eċċezzjoni għall-bejgħ ta' fliexken ta' 2L akkumpanjati minn tazzi kompostabbli li jintremew. L-applikanti huma mħeġġa jikkunsidraw jadottaw prezz orħos għall-mili tat-tazzi li jistgħu jerġgħu jintużaw mill-membri tal-udjenza, iżda din mhix obbligatorja. Għandhom jintużaw biss prodotti tal-ħasil bijodegradabbli jew organiċi. Jekk tinqabad tikser kwalunkwe waħda mill-kundizzjonijiet t'hawn fuq, l-applikant iċedi l-miżata li ħallas lill-Aġenzija u jkun meħtieġ jagħlaq il-bar/trakk tal-ikel u jieqaf milli jagħmel aktar bejgħ. Miżata tal-applikazzjoni: €25 li jitħallsu b'ċekk mas-sottomissjoni tal-applikazzjoni. Miżata għal min jintagħżel: Trakkijiet/stands tal-Ikel u Xorb li jintagħżlu se jkunu meħtieġa jħallsu miżata lill-Aġenzija biex jaħdmu matul is-serata li tammonta għal: Xatt il-Barriera: Eur 150 għal kull trakk/stand Iż-żewġ miżati jingħataw lura biss fil-każ li jitħassar l-avveniment. Jekk jintagħżel, l-applikant għandu jarma fl-ispazji kif speċifikat fil-preżenza tal-organizzaturi u, wara qbil mal-Aġenzija, m'għandux imur lil hinn mill-konfini ta' dawn l-ispazji mogħtija. L-armar tat-tagħmir għandu jitlesta fil-15 ta' Awwissu sa mhux aktar tard mill-16:00. Mhuwiex permess li tħalli kwalunkwe vetturi kummerċjali u makkinarju pparkjati fl-ispazji allokati minbarra fil-każ tat-trakk tal-ikel innifsu. It-tagħmir għandu jiżżarma meta jintemm l-avveniment. Dan ifisser li sas-17 ta' Awwissu 2020 fl-4:00 am kull sid ta' stand se jkun żarma u naddaf kwalunkwe tip ta' skart. Hija r-responsabbiltà tal-applikant li jiżgura li jiġu implimentati proċeduri ta' tindif adegwati; m'għandu jitħalla l-ebda skart solidu jew likwidu fuq is-sit. Kull applikant għandu jipprovdi t-tagħmir tiegħu li jinkludi tined, friġis u draught units, dawl u stands fuq spejjeż tiegħu. Se tiġi pprovduta provvista tal-elettriku mill-Aġenzija għall-operat tal-istands. Jekk magħżul, l-applikant għandu jipprovdi l-kontenituri tal-iskart tiegħu stess għall-iskart ġenerat matul is-servizz. L-iskart jaqa' taħt ir-responsabbiltà tal-applikant u għandu jieħu ħsiebu skont kif ikun hemm bżonn. L-applikant għandu jipprovdi kontenituri tal-iskart riċiklabbli kif ukoll kontenituri tal-iskart ġenerali. Jista' jingħata spazju ta' parkeġġ mill-Aġenzija għall-użu ta' ħażna, u dan ikun viċin iżda barra mis-sit. 3.4 PERMESSI U LIĊENZJI Il-fornituri tal-ikel u/jew xorb magħżula għandhom ikunu konformi mar-regolamenti lokali tas-Saħħa u Sigurtà, ir-regolamenti u l-legiżlazzjoni tal-industrija tal-catering, kwalunkwe liċenzji u permessi meħtieġa biex wieħed ikun eliġibbli li jbiegħ/jagħmel il-kummerċ u d-Dipartiment tal-VAT. L-applikanti għandu jkollhom fil-pussess tagħhom Ċertifikat tal-Food Handlers. Kull individwu li jkun qed iservi l-ikel għandu jilbes l-ilbies protettiv meħtieġ u juża l-ingwanti u kwalunkwe forma oħra ta' lbies iġjeniku protettiv. L-ikel kollu għal bejgħ għandu jikkonforma mar-regolamenti lokali sanitarji stabbiliti mill-awtoritajiet u l-applikant għandu jkollu l-liċenzji u permessi kollha meħtieġa biex ikun jista' jbiegħ il-prodott. Dawn il-permessi jistgħu jintalbu fi kwalunkwe ħin mill-Awtorità Kontraenti. It-trakkijiet/stands kollha għandhom ikunu mgħammra bi skrins jew tagħmir protettiv simili bejn il-bejjiegħ u l-klijent sabiex tkun evitata l-imxija tal-COVID-19. L-applikanti li jbiegħu l-alkoħol għandu jkollhom fil-pussess tagħhom liċenzja biex ibiegħu l-alkoħol jekk ikun se jinbiegħ kwalunkwe tip ta' alkoħol mill-istand/trakk. Ir-rekwiżiti legali kollha meħtieġa jaqgħu taħt ir-responsabbiltà tal-applikant. L-Awtorità Kotraenti mhix se tkun responsabbli għal kwalunkwe azzjoni jew multi li jiġġarfu mill-applikant magħżul minħabba nuqqas ta' konformità mar-regolamenti legali. L-applikant għandu jkollu l-poloz tal-assigurazzjoni kollha li jkopru kwalunkwe forma ta' riskju li jinkludi ħsara, telf, ħsara fuq il-persuna u mewt fir-rigward ta' partijiet terzi. L-Awtorità Kontraenti mhux se tkun involuta fi kwalunkwe litigazzjoni legali bħala riżultat tal-ħidma tal-applikant b'rabta mal-avveniment. Il-Liġijiet Maltin kollha relevanti għall-avveniment għandhom ikunu osservati. Kull applicant jista' japplika għal mhux inqas minn waħda (1) u mhux aktar minn żewġ (2) stands tal-ikel u/jew xorb. Flimkien mal-applikazzjoni, kull applikant għandu jissottometti lista dettaljata ta' prodotti li se jinbiegħu, flimkien mal-lista ta' prezzijiet. Applikazzjonijiet mingħajr l-ebda indikazzjoni ta' prezzijiet tal-prodotti jiġu eliminati. Għandu jiġi sottomess ħlas applikabbli ta' €25 flimkien mal-formola tal-applikazzjoni. Dan il-ħlas ma jiġi rimborżat ħlief fil-każ li jitħassar l-avveniment. Il-pagament għandu jiġi sottomess permezz ta' ċekk indirizzat lill-Aġenzija Kulturali għall-Belt Valletta. Fil-każ li ċ-ċekk ma jkunx validu, l-applikazzjoni tiġi skwalifikata. Kull applikant jiġi trattat bl-akbar kunfidenza mill-bord tal-għażla. L-Awtorità Kontraenti tirriżerva d-dritt li tagħżel u/jew tirrifjuta kwalunkwe jew kull applikazzjoni sottomessa. Jekk l-ebda wieħed mill-applikanti ma jitqies sodisfaċenti, tirriżerva d-dritt biex tagħti l-istands lil operaturi ekonomiċi oħrajn (mhux neċessarjament involuti f'din l-Espressjoni ta' Interess). 3.6 L-APPLIKAZZJONI GĦAL STANDS TAL-IKEL U/JEW XORB Postijiet Disponibbli: 3 jinsabu f'Xatt Il-Barriera (3 Mħalltin) L-applikazzjoni għandha tinkludi dan li ġej: Forma tal-applikazzjoni mimlija kif suppost u ffirmata Ħlas tal-applikazzjoni ta' €25 permezz ta' ċekk indirizzat lill-Aġenzija Kulturali għall-Belt Valletta Preferenza ta' post bejn Xatt il-Barriera. L-Aġenzija se tipprovdi l-applikant magħżul bil-post magħżul fuq bażi ta' min jiġi l-ewwel jinqeda l-ewwel sakemm jimtlew l-ispazji kollha. Lista ta' prodotti għal bejgħ (Ismijiet tax-xorb, Menu tal-ikel) Lista tal-prezzijiet elenkata Kopja tal-assigurazzjoni tar-Responsabbiltà Pubblika tal-applikant. 3.7 Xatt Il-Barriera 3.8 DATA TA' SKADENZA U PROĊEDURA TAL-APPLIKAZZJONI L-ispazji se jingħataw fuq bażi ta' min jiġi l-ewwel jinqeda l-ewwel sakemm l-applikazzjoni tissodisfa r-rekwiżiti kollha ta' din is-sejħa. Xi applikanti jistgħu jitpoġġew fuq lista ta' riżerva u jiġu kkuntattjati f'data aktar tard. L-applikazzjoni għandha tiġi sottomessa f'envelop issiġillat immarkat b'mod ċar b'OFFERTI GĦAL TRAKKIJIET TAL-IKEL U STANDS TAX-XORB MATUL L-ATTIVITAJIET TAL-VALLETTA PAGEANT OF THE SEAS 2020 fuq in-naħa ta' quddiem fl-Aġenzija Kulturali għall-Belt Valletta, Exchange Buildings, Triq ir-Repubblika, il-Belt Valletta VLT 1117 matul il-ħinijiet tal-ftuħ. L-envelop jiġi stampat u mmarkat bid-data u l-ħin li ġie riċevut minn rappreżentant tal-Aġenzija u l-offerent jew ir-rappreżentant tiegħu/tagħha jkunu meħtieġa li jagħmlu kontrofirma fuq il-marka biex jivverifikaw l-awtentiċità Id-data ta' skadenza ta' sottomissjoni għall-applikazzjonijiet hija Nhar l-Erbgħa 5 ta' Awwissu 2020, fil-11:00 am. Il-ftuħ tal-applikazzjonijiet se jsir Nhar l-Erbgħa 5 ta' Awwissu 2020 fil-11:30 am fl-Aġenzija Kulturali għall-Belt Valletta ġewwa Exchange Buildings, Triq ir-Repubblika, il-Belt Valletta. Se titwaħħal skeda tal-ftuħ fuq in-notice board tal-Aġenzija Kulturali għall-Belt Valletta bis-sekwenza ta' kif infetħu l-applikazzjonijiet. L-isem tal-applikant li ssottometta applikazzjoni b'rabta mal-Espressjoni ta' Interess għal Trakkijiet tal-Ikel, u għal Stands tax-Xorb separatament biss se jintwerew. Il-prezzijiet mhux se jkunu elenkati fl-iskeda tal-ftuħ. ATTIVITAJIET TAL-VALLETTA PAGEANT OF THE SEAS 2020 APPLIKAZZJONI GĦAL TRAKKIJIET TAL-IKEL U/JEW STANDS TAX-XORB DETTALJI TAL-APPLIKANT B'dan naqbel mat-termini u kundizzjonijiet kollha stipulati fl- ESPRESSJONI TA' INTERESS GĦAL TRAKKIJIET TAL-IKEL U STANDS TAX-XORB MATUL L-ATTIVITAJIET TAL-VALLETTA PAGEANT OF THE SEAS 2020 kif elenkat f'dan id-dokument. B'dan naqbel li ma naqa taħt l-ebda waħda mir-raġunijiet elenkati fil-Parti VI tan-NL352/2016 – Raġunijiet għal Esklużjoni. Bħala applikant, se nħallas il-Miżata tal-Benefiċjarji lill-Aġenzija Kulturali għall-Belt Valletta meta tiġi aċċettata, fi żmien ħamest ijiem tax-xogħol (5) min-notifika tal-aċċettazzjoni. Jekk ma jsirx pagament fid-data u l-ħin stipulat, l-awtorità kontraenti tirriżerva d-dritt li tiskwalifika l-offerta u tagħti l-istand lil applikant ieħor. Jien nikkommetti ruħi li, jekk nintgħażel, jien jew il-kumpanija tiegħi, li d-dettalji tagħna huma miktubin hawn fuq, se nkun responsabbli għaż-żona li ngħatat lili jew lill-kumpanija tiegħi, u mhux se nagħti din iż-żona lil persuna terza jew kumpanija li mhux imsemmija hawn fuq, biex tieħu l-ispazju f'ismi jew f'isem il-kumpanija tiegħi. Naċċetta dawn il-kundizzjonijiet bis-sħiħ skont l-organizzaturi kif stipulat. B'dan naqbel li nissottometti l-miżata tal-applikazzjoni permezz ta' ċekk flimkien mal-formola tal-applikazzjoni tiegħi u l-lista ta' oġġetti li se jinbiegħu kif ukoll listi tal-prezzijiet. L-applikazzjoni għandha tiġi ddikkjarata nulla jekk kwalunkwe informazzjoni pprovduta tkun żbaljata u mhux verifikata.